**PÁLYÁZATI FELHÍVÁS ÉS ÚTMUTATÓ**

1. **A pályázat program általános bemutatása**

A Heuréka Alap célja ösztönözni az udvarhelyszéki V–XII. osztályos diákok tudomány és technológia iránti szenvedélyét.

A támogatási program ösztönözni kívánja a STEM (Science, Technology, Engineering, Math) szakterületek vonzóbb oktatását. A STEM egy interdiszciplináris és alkalmazott megközelítés, amely gyakorlati és problémamegoldó tudás elsajátításával párosul. A STEM oktatásába való befektetés egy olyan hosszú távú terv része, amely a társadalom fejlődésében hangsúlyozza a technológia és az innováció szerepét. Az ezen szakterületekhez kapcsolódó tudásunk határozza meg, hogy tudunk-e új és hatékonyabb termékeket kifejleszteni, hogy jobban tudjunk gyógyítani, hogy tisztább és hatékonyabb energiát használjunk, hogy környezetet védjünk stb.

Olyan projekteket, kezdeményezéseket szeretnénk támogatni, amelyek keretében a diákok maguk próbálhatnak ki újszerű, interdiszciplináris, kreatív ötleteket. E projektek révén fedezzék fel a természet csodáit, értsék meg, hogy mit jelentettek az emberiség nagy felfedezései, fedezzék fel, hogy mit hozhat számunkra a modern technológia, tudjanak szenvedéllyel foglalkozni az egzakt tudományokkal, ezáltal nevelve akár korunk új felfedezőit. **Fontos, hogy a projektek ne információkat adjanak át, hanem sokkal inkább képességeket fejlesszenek.**

A programot a Székelyudvarhelyi Közösségi Alapítvány (SZKA) ülteti életbe a Romanian-American Foundationnal (RAF) és a helyi vállalkozó partnerekkel. Az SZKA 2017-ben csatlakozott ehhez a programhoz, amit országos szinten jelenleg már 14 Közösségi Alapítvány működtet. Fő partnerünk, a RAF megduplázza a programra helyben gyűjtött pénzalapot.

2018-ban 11 helyi vállalkozás járult hozzá az alaphoz, továbbá számos magánszemély a Heuréka 1.0 záró eseményén és a Fuss NEKI! adománygyűjtő rendezvényen.

Matematika, fizika, kémia, biológia, földrajz és informatika tanárok által vezetett projekteket támogatunk. Ugyanakkor ösztönözzük olyan személyek aktív és közvetlen részvételét is a projektekben, akiknek van tapasztalatuk ezen szakterületeken. Ösztönözzük továbbá az interdiszciplináris projekteket.

A pályázatok értékelését és kiválasztását egy független, a célzott szakterületekben jártas elbíráló bizottság fogja elvégezni előre meghatározott szempontok alapján.

1. **A HEURÉKA Alap pénzügyi értéke**

A HEURÉKA Alap a helyi támogatóktól begyűlt összegből, továbbá az ezt megduplázó Romanian-American Foundation támogatásából tevődik össze.

A Heuréka Alap 2.0 teljes támogatási értéke: **60.580 lej**.

Az első pályázati fordulóban támogatott 5 pályázat összesen 42.550 lej támogatásban részesült.

A második pályázati forduló keretében a támogatási alap: 18.030 lej.

Egy támogatott projekt 3.000 és 10.000 lej közötti támogatásban részesülhet.

1. **Kinek szól ez a program?**

A pályázatok célcsoportja az udvarhelyszéki iskolákban tanuló V-XII. osztályos tanulók.

Pályázók köre:

* udvarhelyi és udvarhelyszéki civil szervezetek
* országos és nemzetközi civil szervezetek, akik itteni civilekkel, magánszemélyekkel partnerségben valósítják meg a projektet
* kezdeményezési csoportok Udvarhelyről és Udvarhelyszékről (min. 3 fős)
* magánszemélyek, mint: tanárok, egyetemisták, tudósok, mérnökök, kutatók, muzeológusok stb.

Ahhoz, hogy pályázatot adjon le valaki, csapatban kell dolgoznia, abban a csapatban, amely kitalálja a projektötletet és ők maguk valósítják is meg.

Kiemelten ajánljuk, hogy vegyes csoportokat alakítsanak, amelyben vannak: felnőttek, akik tapasztalattal rendelkeznek az adott szakterületek valamelyikén és diákok. Ugyanígy ösztönözzük, hogy kapcsoljanak be a projektbe idősebb embereket, továbbá működjenek együtt városi és vidéki civil szervezetek, intézmények, magánszemélyek.

1. **Milyen típusú projekteket támogatunk?**

A támogatott projektek egyik kiemelt célja a STEM szakterületek oktatásának vonzóvá tétele az udvarhelyszéki V-XII. osztályos diákok körében.

Ezzel együtt a támogatott projektek lehetőség szerint legyenek:

* + - * alkalmazott jellegűek,
      * interdiszciplinárisak,
      * innovatívak,
      * képesek szellemileg motiválni és ösztönözni a diákokat,
      * megismételhetők a támogatás után is, avagy más csapatok által
      * rendelkezzenek jó kommunikációs stratégiával (pl. online videó, közösségi médiás népszerűsítés).

Azok a pályázatok kapnak támogatást, amelyek beilleszkednek a következő mérhető paraméterekbe:

* népszerűsítik az együttműködést a tanárok és tanárok, illetve a tanárok és diákok között, továbbá a tanárok és a jelzett szakterületek szakértői között, a felnőttek és diákok között;
* olyan kezdeményezések, amelyek tevékenységei felkeltik a diákok érdeklődését egy vagy több tudomány iránt is;
* projektek, amelyek a tananyag vagy tananyagon kívüli szakmai anyag tanítási módszereit megújítják, praktikus, alkalmazott tevékenységeket érintenek, amelyekbe tanárok, szakértők és diákok is részt vesznek;
* új és jól megalapozott kezdeményezések, melyek a közvetlenül és közvetve érintett célcsoportok valós helyzetével összhangban vannak. Ösztönözzük a hosszú távú megoldásokat hozó projekteket, amelyek a tudományok oktatásában/tanulásában az interdiszciplináris és innovatív együttműködést segítik.
* projektek, amelyek a támogatási alap céljához mérhető és releváns eredményeket sorakoztatnak fel az udvarhelyszéki tanárok és V-XII. osztályos diákok számára, továbbá amelyek a támogatás után is folytathatók.
* projektek, amelyek a tudomány oktatása terén jelenlévő reális problémákra innovatív megoldásokat kínálnak, avagy a projektötletük megvalósítási módja innovatív.
* projektek, amelyek a megvalósításba több tanárt és szakértőt, továbbá diákot is bevonnak, és figyelnek a projektjük megismételhetőségére/átvehetőségére.

Nem támogatunk olyan projekteket, amelyek:

* diszkriminatívak bármilyen szempontból is,
* nehezítik a diákok tapasztalati tanulását
* kereskedelmi jellegű projekteket.

**Támogatható tevékenységekre példák:**

* gyakorlati alkalmazások, kísérletek
* interdiszciplináris oktatási projektek a következő szakterületeken: csillagászat, biológia, kémia, földrajz, földtan, meteorológia, fizika, matematika, informatika, mérnöki tudás, technológia, építészet, mechanika.
* kézművességgel és művészetekkel kapcsolatos kreatív tevékenységek;
* non-formális oktatási tevékenységek;
* a diákok kutatási tevékenységei a STEM területén;
* didaktikai eszközök és kísérletek;
* technológia, eszközök, oktatási felszerelések stb. vásárlása;
* megfelelően felszerelt oktatási terek kialakítása gyerekek és fiatalok számára, melyek állandó helyszínként szolgálnak képzések, műhelymunkák szervezésére a STEM területén;
* események, amelyek a tudomány és technológia oktatását népszerűsítik (vásár, kiállítás, tábor, diákok versenye stb.);
* innovatív oktatási módszerek és eszközök.

A pályázat elkészítésekor vegyék figyelembe, hogy az eszközök, felszerelések, technológia megvásárlása a diákok bevonását kell szolgálja és nem önmagában álló cél. Fontos, hogy a pályázatok diákorientáltak legyenek.

**Támogatott projektek** más városok Heuréka (Științescu) programja keretében:

- [LegoFun](http://sibiu.stiintescu.ro/legofun-2/)

- [Magic Science](http://sibiu.stiintescu.ro/magic-science-2-0/)

- [Academia Micilor Bucatari](http://sibiu.stiintescu.ro/academia-micilor-bucatari/)

- [Brocom Design](http://sibiu.stiintescu.ro/brocom-design-broderie-computerizata/)

- [Arduino](https://www.arduino.cc/)

- [Concurs de rachete](https://www.youtube.com/watch?v=lwiosotOlWU)

- [Constructii cu ajutorul imprimantei 3D-Geeetech Dual Extruder Prusa i3 Kit](https://www.youtube.com/channel/UC9Udtwu2QGX6iml-meV6s_w)

- [Roboti modulari-MOSS Exofabulatronixx 5200](https://www.modrobotics.com/moss/)

- [Electronica modulara-littleBits Electronics Deluxe Kit](https://www.youtube.com/watch?v=hv6JQf8ACn0)

- különböző építmények: [catapulta tip trebuchet](https://www.youtube.com/watch?v=UdGqggET0o4); [pompa de apa actionata de o bicicleta](https://www.youtube.com/watch?v=C4gY5B5OMCY), [amplificator audio](https://www.youtube.com/watch?v=H01GB-SRw8I)

- [Gradinile viitorului](http://sibiu.stiintescu.ro/gradinile-viitorului-in-spatiul-urban/)

**Nem támogatunk olyan projekteket, amelyek:**

* nem egyeznek a jelen program céljával;
* nem tartalmazzák a jelen pályázati ismertetőben kért információkat;
* már más forrásból támogatásban részesülnek ugyanazon tevékenységekre;
* egyszerű mentorálás jellegű projekteket.

**Nem elszámolható költségek:**

* mindazon költségek, amelyek szükségességét nem indokolják a pályázatban leírt tevékenységek.

1. **Támogatási feltételek, kifizetési módok**

Minden pályázatnak kötelezően tartalmaznia kell a projekt tevékenységeit és az elért eredményeket **kommunikáló, népszerűsítő tevékenységeket**. Minden kommunikációban megemlítésre kerül a támogatási program neve, a támogatók és a Közösségi Alapítvány neve.

A projektek **2018. június 11. és november 12. között**i időszakban kell megvalósuljanak.

A támogatott pályázatokat a támogató által kidolgozott elszámolási útmutató és űrlapok segítségével kell elszámolni. A pályázatok megvalósítása monitorizálva lesz, értve ez alatt helyszíni látogatásokat is.

A pályázatok adminisztratív költségei nem haladhatják meg az igényelt támogatás 15%-át.

Eszközök és felszerelések beszerzése, továbbá szolgáltatások igénybevétele esetén amennyiben ezek értéke meghaladja a 2.000 lejt, a pályázónak legalább 2 árajánlatot kell mellékelnie a pályázathoz.

Ha a projekt más forrásokból is támogatásban részesül, a pályázónak részletes információkkal kell alátámasztania, hogy melyek a jelen támogatásból fedezett költségek, és melyek a más forrásokból fedezett költségek, megelőzve ezáltal a dupla támogatást.

A támogatás két részletben kerül majd kifizetésre a következőképpen:

* az első részletet, a megítélt támogatás 90%-át a támogatási szerződés aláírását követő 10 napon belül banki átutalással.
* a második és egyben utolsó részletet, a megítélt támogatás 10%-át, a projektvezető által benyújtott záró elszámolás elfogadását követő 10 napon belül, szintén banki átutalással.

1. **Pályázás módja**

Pályázni kizárólag a támogató által kidolgozott pályázati űrlapok kitöltésével lehet. A pályázati dokumentációnak tartalmaznia kell:

* pályázati űrlap (kitöltve)
* költségvetési űrlap (kitöltve)
* projektvezető önéletrajza
* árajánlatok (ha szükséges)

A pályázati űrlapok letölthetők a program honlapjáról: [www.odorhei.stiintescu.ro](http://www.odorhei.stiintescu.ro)

Csak elektronikusan kitöltött és e-mailen elküldött pályázatokat fogadunk!

**A pályázatot** a[szka@szka.org](mailto:szka@szka.org) e-mailcímre kell beküldeni **2018. május 31. délután 4 óráig**.

1. **Pályázatok értékelése**

A pályázatok értékelése két lépcsőben fog megvalósulni. A Közösségi Alapítvány a beérkezett pályázatokat leellenőrzni, hogy azok megfelelnek-e a formai követelményeknek. Ezt követően a pályázatokat egy független elbíráló bizottság fogja értékelni egy előre kidolgozott szempontrendszer szerint. Az elbíráló bizottság tagjai vállalkozások képviselői és szakemberek lesznek.

A nyertes pályázatok listáját legkésőbb június 8-ig publikussá tesszük.

A pályázatok értékelésével kapcsolatban nem fogadunk el fellebbezéseket.

**Kapcsolattartó személy:**

Csáki Rozália, ügyvezető igazgató

M: 0741-655-773

Email: [rozi@szka.org](mailto:rozi@szka.org)

**Sikeres pályázást kívánunk!**